সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লাল সিং। ২৫ জুন, ১৯৩২ তারিখে লর্ডসে ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

দলের নেতৃত্বে মহারাজা ভুপিন্দর সিং ছিলেন। তবে, যাত্রা শুরুর কয়েক সপ্তাহ পূর্বে গুরুতর অসুস্থ হন। ফলশ্রুতিতে, পোরবন্দরের মহারাজা নটবরসিংজী ভবসিংজীকে অধিনায়কের দায়িত্বভার প্রদান করা হয়। ভারতের শুরুরদিকের অন্যতম সেরা ফিল্ডারের ভূমিকায় অবতীর্ণ হয়েছিলেন। ১৯৩২ সালে ইংল্যান্ড সফরে দলের ফিল্ডিং মাঝারিমানের হলেও তিনি অসাধারণ হিসেবে স্বীকৃতি পান। দ্রুত স্থান পরিবর্তন করতে পারতেন। বলা হয়ে থাকে যে, তিনি সর্পের ন্যায় মাঠে বিচরণ করেছিলেন। লর্ডসে ইংল্যান্ডের বিপক্ষে একমাত্র টেস্টটিতে ১৫ ও ২৯ রান সংগ্রহ করেন। পাশাপাশি একটি ক্যাচ তালুবন্দী করেছিলেন। ইংল্যান্ডের প্রথম ইনিংসের প্রথমে সকালে এফই ওলিকে রান আউটে বিদেয় করেন। এরপর মোহাম্মদ নিসারের বলে আরডব্লিউভি রবিন্সের ক্যাচ তালুবন্দী করেন।

প্রথম ইনিংসে ৯ নম্বরে ব্যাটিংয়ে নেমে ১৫ রান তুলেন। রান সংগ্রহের দিক দিয়ে সি. কে. নায়ডু (৪০), নাউমল জিউমল (৩৩), এস ওয়াজির আলী (৩১) ও এসএমএইচ কোলা’র (২২) পরই তার অবস্থান ছিল। দৃশ্যতঃ খেলায় পরাজয়ের দ্বারপ্রান্তে অবস্থান করে দ্বিতীয় ইনিংসে তিনি ও অমর সিং পাল্টা আক্রমণ চালান। অষ্টম উইকেটে মাত্র ৪০ মিনিটে এ দুজন ৭৪ রান সংগ্রহ করেছিলেন। দ্বিতীয় ইনিংসে ২৯ রান তুলে কেবলমাত্র এল অমর সিং (৫১) ও এস ওয়াজির আলীর পিছনে ছিলেন।

শৈশবকাল
যুদ্ধকালীন ভূমিকা
প্যারিসে অবস্থান
আন্তর্জাতিক ক্রিকেট